RSP บวก 6% นิวไฮรอบ 2 ปี ลุ้น Q2 โตต่อ วางเป้าปีนี้ยอดขายโตเกิน 15%
RSP บวก 6% นิวไฮรอบ 2 ปี ลุ้น Q2/65 โตต่อ รับเปิดเมืองกระตุ้นจับจ่ายใช้สอย วางเป้าปีนี้ยอดขายโตเกิน 15% เน้นสาขาเดิม-ออนไลน์
RSP บวก 6% นิวไฮรอบ 2 ปี ลุ้น Q2/65 โตต่อ รับเปิดเมืองกระตุ้นจับจ่ายใช้สอย วางเป้าปีนี้ยอดขายโตเกิน 15% เน้นสาขาเดิม-ออนไลน์
21 มิ.ย. 2565

ผู้สื่อข่าวรายงานว่า  วันนี้(21 มิ.ย.2565) ราคาหุ้น บริษัท ริช สปอร์ต จำกัด (มหาชน)  หรือ RSP ล่าสุด ณ เวลา 12:04 น. อยู่ที่ 3.02 บาท บวก 0.18 บาท หรือ 6.34% สูงสุดที่ 3.14 บาท ต่ำสุดที่ 2.92 บาท ด้วยมูลค่าซื้อขาย 53.92 ล้านบาท โดยราคาหุ้นวิ่งแรงในรอบ 2 ปี 3 เดือน โดยนับตั้งแต่หุ้นยืนที่ระดับ 3.04 บาท เมื่อวันที่ 21 ก.พ.2563

โดยก่อนหน้านี้(18พ.ค.65)นางสาวพาพิชญ์ วงศ์ไพฑูรย์ปิยะ ประธานเจ้าหน้าที่บริหาร RSP ผู้ดำเนินธุรกิจจัดจำหน่ายสินค้าภายใต้ตราสินค้าชั้นนำจากต่างประเทศ เปิดเผยถึงผลประกอบการในงวดไตรมาส 1/2565 บริษัทฯ มีกำไรสุทธิ 37.1 ล้านบาท เพิ่มขึ้น 140.9% จากงวดเดียวกันของปีก่อนที่มีกำไร 15.4 ล้านบาท เป็นผลจากการควบคุมต้นทุนภายในที่มีประสิทธิภาพ ในขณะที่บริษัทมีรายได้จากการขาย 266.9 ล้านบาท เพิ่มขึ้น 17.1% จากงวดเดียวกันของปีก่อนมีรายได้ 228 ล้านบาท สืบเนื่องจากผลกระทบจากสถานการณ์โควิด-19
แนวโน้มธุรกิจในช่วงไตรมาส 2/2565 บริษัทฯ คาดว่าจะมีแนวโน้มการเติบโตที่ดี หลังรัฐบาลมีการเปิดประเทศ เพื่อกระตุ้นการท่องเที่ยวและกระตุ้นการจับจ่ายใช้สอยของผู้บริโภคในประเทศ
โดยแผนธุรกิจปี 65 บริษัทฯ มุ่งเน้นการเติบโตจากการเพิ่มยอดขายจากสาขาเดิม (SSSG) ซึ่งปัจจุบัน มีสาขาภายใต้การบริหารรวม 216 สาขา และการขยายผ่านช่องทางออนไลน์  นอกจากนี้บริษัทฯ ยังคงให้ความสำคัญกับการบริหารจัดการค่าใช้จ่ายอย่างมีประสิทธิภาพ โดยในส่วนของการทำการตลาด บริษัทฯ ยังคงมุ่งเน้นการใช้สื่อโซเชียลมีเดีย (Social Media) เป็นสื่อในการโปรโมทสินค้าและสร้างการรับรู้เอกลักษณ์ของแบรนด์ (Brand Identity) ให้ตรงกลุ่มเป้าหมาย โดยตั้งเป้าสัดส่วนยอดขายปีนี้เติบโตเกิน 15% จากปีก่อน” นางสาวพาพิชญ์ กล่าว